**Informasjon for Oksval II sameie**



[www.oksval2.net](http://www.oksval2.net)**,** post@oksval2.net

c/o Cecilie Maske, Oksval terrasse 7 a

Facebook: Oksval II sameie

**Desember 2020**

**Det rare året 2020 nærmer seg slutten, og vinteren er på sitt mørkeste. Samtidig er det lys i alle vinduer, og vi kan glede oss til både jul, vintersolverv og et helt nytt år, som forhåpentligvis blir bedre enn det gamle!**

**Styret vil gjerne ønske alle som bor i sameiet vårt en riktig god jul med en liten blomsterhilsen, og gi litt informasjon.**

**Fyrverkeri og åpen ild:** Det er strengt forbudt å sende opp fyrverkeri fra takterrasser og balkonger! Ved bruk av fyrverkeri skal dette gjøres i trygg avstand fra mennesker, hus og biler.

Vi minner alle om å utvise forsiktighet med åpen bruk av stearinlys og fakler. Og ta en ekstra sjekk av røykvarslere og brannslukningsapparat!!

**Glatt i krysset Faret-Oksval terrasse:** Når det er kaldt blir det svært glatt i krysset Faret-Oksval terrasse. Dette skyldes dårlig drenering, og styret jobber med å få utbedret problemet.

**Returpunkter og tømmetider:** På grunn av høytidsdager i jul og nyttår vil det bli endringer i tømmedagene. Om beholderne på ditt returpunkt blir fullt i løpet av jula, så ikke plasser avfall utenfor punktet! Ta avfallet til et av de andre punktene, slik at vi unngår forsøpling og skadedyr. Det er ikke tillat å hensette elektrisk avfall og store gjenstander som ikke går i beholderen. Husk at julepapir skal i restavfall, ikke i papiravfall!!

**Parkering om vinteren:** Om man holder en plass fri for snø om vinteren regnes det som god folkeskikk blant naboer å respektere dette og ikke ”stjele” plassen. Trenger du hjelp til å måke, så be om hjelp – bruk gjerne Facebook-siden vår (Oksval II sameie) til å spørre om noen kan bidra, eller tilby hjelp om du har lyst til å bidra.

For øvrig skal all parkering skje på en slik måte at det ikke er til sjenanse for andre, og ikke hindrer adkomst for utrykningskjøretøy og brøyting.

**Årsmøte:** Dato for årsmøte 2020 er satt til tirsdag 13.april.

**Ta godt vare på hverandre, og bry dere om naboen!**

RIKTIG GOD JUL OG GODT NYTT ÅR TIL ALLE!

Hilsen Styret